CELEX: 62022CN0106
Language: sk
Date: 2022-02-15 00:00:00
Title: Vec C-106/22: Návrh na začatie prejudiciálneho konania, ktorý podal Fővárosi Törvényszék (Maďarsko) 15. februára 2022 – Xella Magyarország Építőanyagipari Kft./Innovációs és Technológiai Miniszter

23.5.2022   
            
            
               SK
            
            
               Úradný vestník Európskej únie
            
            
               C 207/15
            
         
      Návrh na začatie prejudiciálneho konania, ktorý podal Fővárosi Törvényszék (Maďarsko) 15. februára 2022 – Xella Magyarország Építőanyagipari Kft./Innovációs és Technológiai Miniszter
      (Vec C-106/22)
      (2022/C 207/21)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Fővárosi Törvényszék
      
         Účastníci konania pred vnútroštátnym súdom
      
      
         Navrhovateľka: Xella Magyarország Építőanyagipari Kft.
      
         Príslušný orgán, na ktorý bol podaný návrh: Innovációs és Technológiai Miniszter
      
         Prejudiciálne otázky
      
      
                  1.
               
               
                  Má sa článok 65 ods. 1 písm. b) ZFEÚ vzhľadom na odôvodnenia 4 a 6 nariadenia (EÚ) 2019/452 (1), ktorým sa ustanovuje rámec na preverovanie priamych zahraničných investícií do Únie, a na ustanovenie článku 4 ods. 2 ZEÚ vykladať v tom zmysle, že zahŕňa možnosť prijať právnu úpravu, aká sa nachádza v § 85 a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény (zákon č. LVIII z roku 2020 o prechodných ustanoveniach týkajúcich sa ukončenia núdzového stavu a epidemiologickej krízy), a najmä v § 276 bode 1, § 276 bode 2 písm. a) a § 283 ods. 1 písm. b) tohto zákona?
               
            
                  2.
               
               
                  V prípade kladnej odpovede na prvú prejudiciálnu otázku, vylučuje samotná skutočnosť, že Komisia uskutočnila konanie o kontrole koncentrácií, vykonala svoje právomoci a povolila koncentráciu týkajúcu sa vlastníckeho reťazca nepriameho zahraničného investora, výkon rozhodovacej právomoci podľa uplatniteľných právnych predpisov členského štátu?
               
            
         (1)  Ú. v. EÚ L 791, 2019, s. 1.